1997年10月2號，澳葡政府為咗畀澳門新福利公共汽車（簡稱新福利）有更好嘅資源，可以唔使加價都可以提供更好嘅巴士服務，所以澳葡政府響第四十期《澳門政府公報》第二組嘅第118/SATOP/97號批示，將一幅位於澳門半島筷子基南灣，以租賃制度同免公開競投方式批畀新福利同廖澤雲（當時係新福利高層）面積一萬零七百五十六平方米，叫PS1地段，響批示公佈嗰日開始計六十個月之內根據批示規範起一幢住宅、商業、停車場、公共巴士總站同巴士維修工場嘅建築物，攞嚟幫補巴士營運，改善設施同改善員工福利待遇，但之後新福利攞到幅地之後一直閒置無發展。